1974ലാണ് ഇന്ത്യ ആദ്യമായി ഏകദിന ക്രിക്കറ്റിൽ മത്സരിക്കുന്നത്. അതിനുശേഷം 21 കളിക്കാർ ഇന്ത്യൻ ഏകദിന ടീമിന്റെ നായകസ്ഥാനത്ത് എത്തിയിട്ടുണ്ട്. അജിത് വഡേകറായിരുന്നു ഇന്ത്യയുടെ ആദ്യ ഏകദിന ക്യാപ്റ്റൻ. ഏറ്റവും അധിക മത്സരങ്ങളിൽ ഇന്ത്യയെ നയിച്ചത് മൊഹമ്മദ് അസ്‌ഹറുദ്ദീനാണ് (174). എം.എസ്. ധോണിക്കാണ് ഇന്ത്യൻ നായകന്മാരിൽ ഏറ്റവുമധികം വിജയശതമാനമുള്ളത് (63%). ഇതുവരെ രണ്ടു നായകന്മാർ ഇന്ത്യയെ ലോകകപ്പ് വിജയത്തിലേക്ക് നയിച്ചിട്ടുണ്ട്. കപിൽ ദേവ് (1983), എം.എസ്. ധോണി (2011) എന്നിവരാണ് ഇന്ത്യയെ ലോകകപ്പ് വിജയത്തിലേക്ക് നയിച്ചവർ.